घर की बनी ड्राई आइस का इस्तेमाल करना कंप्रेस्ड CO2 से ड्राई आइस बनाना
ड्राई आइस के सबसे सामान्य इस्तेमालों में है उससे कृत्रिम धुआँ या धुंध बनाना। यह इतना सरल है जैसे कि ड्राई आइस को पानी से मिलाना; बर्फ़ पर थोड़ा पानी छिड़कने से हिस्स की आवाज़ और ढेर सारी कार्बन डाईऑक्साइड गैस बनती है। नृत्य, रॉक कार्यक्रमों, भुतहे घरों या ऐसी  जगहों के लिए, जहाँ आप डरावना, रहस्यमय वातावरण बनाना चाहते हैं, यह बहुत काम आती है।  हमेशा की तरह, यह सुनिश्चित करिएगा कि आप कार्बन डाईऑक्साइड गैस हमेशा खुली और हवादार जगहों पर ही बनाएँ। हालाँकि असंभाव्य है, मगर कम हवादार जगहों पर ढेर सारी कार्बन डाईऑक्साइड बनाने से ऑक्सिजन बाहर निकल जाएगी और साँस लेना मुश्किल हो जाएगा। अगर आप एक ऐसा कंटेनर इस्तेमाल करते हैं जिसमें छोटा सा छेद हो, तब आप एक गीज़र जैसी चीज़ बना सकते हैं जिसमें एक बारीक जेट से धुंध बाहर निकलती है। इसमें इतनी शक्ति भी हो सकती है कि इससे कोई छोटी मोटर चल सके या पिनव्हील (pinwheel) घूम सके। अक्सर कार्बन डाईऑक्साइड का एक और इस्तेमाल, कार्बोनेटेड ड्रिंक्स (फ़िज़ वाले पेय जैसे सोडा, बियर, शैम्पेन और स्पार्कलिंग पानी) बनाने के लिए किया जाता है। ड्राई आइस को पानी में डालने से पानी में कार्बन डाईऑक्साइड रिलीज़ हो जाती है जो कि बाद में बुलबुलों में एकत्र होती है, और वही किसी भी कार्बोनेटेड ड्रिंक की पहचान होते हैं। हालाँकि अधिकांश कमर्शियल तथा घरेलू ब्र्यू (brew) किए गए पेय वास्तव में CO2 गैस इस्तेमाल करते हैं (बजाय ड्राई आइस के रूप में ठोस CO2 के) फिर भी ड्राई आइस का कुछ तो प्रभाव होता ही है।   जब तक आपके पेय में ड्राई आइस दिखती रहे तब तक उसे न पिएँ। पीने से पहले इंतज़ार करिए कि ड्राई आइस पूरी तरह से बुलबुलों में बदल जाये। ड्राई आइस को निगल लेने से गंभीर आंतरिक क्षति हो सकती है; त्वचा की तुलना में आंतरिक टिशू पर फ्रॉस्टबाइट का अधिक नुकसान होता है। कुछ लोगों को ड्राई आइस से कार्बोनेट किए गए पेयों का स्वाद पसंद नहीं आता। इसलिए पूरे बैच को बनाने से पहले आपको अपने पेय का एक छोटा सैंपल बना कर उसे चख लेना चाहिए। सामान्य बर्फ़ की तुलना में ड्राई आइस कहीं अधिक ठंडी होती है, इसलिए जाहिर है कि वह भोजन और ड्रिंक्स को कहीं अधिक ठंडा रख सकती है। हालाँकि, खतरा यह भी रहता है कि ड्राई आइस से भोजन या ड्रिंक्स बहुत अधिक ठंडे हो जाएँ; जैसे कि अगर आप ड्राई आइस के ऊपर एक शैम्पेन की बोतल रख देंगे तब या तो वह फूट जाएगी, या उसका कुछ हिस्सा जम जाएगा, इस लिए ड्राई आइस का इस्तेमाल केवल ऐसे भोजन के लिए करिए जिन्हें फ़्रोज़ेन ही इस्तेमाल किया जाना हो (जैसे आइस क्रीम, पॉपसिकल्स वगैरह)।  आइस चेस्ट में ड्राई आइस का  इस्तेमाल करने के लिए, पहले ठंडे भोजन आइस चेस्ट में रखिए, फिर उनके ऊपर ड्राई आइस रखिए और ढक्कन को ढीला ही लगाइए (हमेशा की तरह, यह ध्यान रखते हुये कि उसे पूरी तरह से सील न किया जाये)। ठंडी हवा नीचे बैठती है, इसलिए इस तरीके से चेस्ट सबसे प्रभावी तरीके से फ़्रोज़ेन रहेगा। अगर कुछ जगह बच जाये तब वहाँ गुड़ीमुड़ी करके अख़बार भर दीजिये (अतिरिक्त वायु से ड्राई आइस शीघ्रता से गैस में बदलती है)। ड्राई आइस के कारण कूलर में सामान्य बर्फ़ को भी जमे रहने में मदद मिलती है। सामान्य तौर पर, अपने भोजन के आइटमों को प्रत्येक 24 घंटे तक फ़्रोज़ेन रखने के लिए आपको 5 से 10 किलो ड्राई आइस की आवश्यकता होगी (आपके आइस चेस्ट के आकार पर निर्भर करेगा)। यह आश्चर्यजनक है कि ड्राई आइस का इस्तेमाल अनाज, बीन्स (beans), दालों और पास्ता को ताज़ा रखने के लिए किया जा सकता है। ऐसा करने के लिए, पहले कूलर की तली में ड्राई आइस रखिए। बस यह ध्यान रहे कि ड्राई आइस पर फ्रॉस्ट (frost) न हो, वरना इससे नमी आ जाएगी और आपका भोजन गीला हो जाएगा। भोजन सामग्री को ड्राई आइस पर डाल दीजिये। ढक्कन हल्का सा लगा कर (सील नहीं करना है) इसे पाँच से छह घंटों तक ऐसे ही रहने दीजिये; आइस को पूरी तरह से गैस में बदलना है ताकि कुछ भी ठोस न बच जाये। जब यह हो जाये, तब उसके बाद ढक्कन को सील कर दीजिये।  जब ड्राई आइस गैस में बदलेगी, तब उससे CO2 गैस बनेगी, जो कि हवा से भारी होती है। जैसे-जैसे गैस बनेगी, वह हवा को कंटेनर से बाहर करती जाएगी। कंटेनर में हवा की अनुपस्थिति में उसके अंदर बैक्टीरिया या कीड़े मकोड़ों का बचे रहना मुश्किल होता है, जिससे भोजन की ज़िंदगी काफी बढ़ जाती है। इसके विधि के लिए, आपको प्रत्येक पाँच गैलन कंटेनर के लिए लगभग 150 ग्राम ड्राई आइस की ज़रूरत पड़ेगी। जैसा कि ऊपर कहा गया है, ड्राई आइस वास्तव में इतनी ठंडी होती है कि इसके छू जाने मात्र से धातु या सिरेमिक जैसे पदार्थ थोड़े सिकुड़ जाते हैं। कुछ परिस्थितियों में, इस गुण का इस्तेमाल वास्तव में आपके लाभ के लिए भी किया जा सकता है। इसके दो उदाहरण नीचे दिये गए हैं:   कार के डेंट ठीक करने के लिए: अगर आपकी कार की बॉडी पर कोई छोटा सा "डिंग" दिखाई पड़ता है जहाँ लगता है कि सतह अंदर की ओर दब गई है, वहाँ शायद ड्राई आइस मदद कर सके। भारी दस्ताने पहन कर वहाँ पर ड्राई आइस के एक टुकड़े को दबाइए। अगर आप उसे अंदर से भी दबा सकें, तब वह भी करिए। बर्फ़ को तब तक दबाये रहिए जब तक कि डेंट के आस पास पानी की बूंदें न दिखने लगें, फिर बर्फ़ को हटा लीजिये और धातु को थोड़ा गरम हो जाने दीजिये। इसको तब तक दोहराते रहिए जब तक की पूरी सतह समतल और चिकनी न हो जाये।  फ़र्श की टाइल्स हटाना: यह तरकीब आपके फ़र्श की एक या दो सिरेमिक टाइल्स को निकालने के काम आ सकती है। ड्राई आइस की एक चपटी शीट को फ़र्श की टाइल के बीच में रखिए ताकि वह उसकी पूरी सतह को छूती रहे। तब तक रुकिए जब तक कि पूरी टाइल पर बूँदें न आ जाएँ। अगर टाइल अपने आप बाहर नहीं निकल आती है, तब हथौड़ी से थोड़ा सा ठोकिए और पेंचकस से किनारों से एढेसिव (adhesive) को छुड़ाइए। चूंकि कार्बन डाईऑक्साइड हवा से भारी होती है, वह किसी भी कंटेनर में हवा की जगह बैठ जाती है (अभी हमने भोजन प्रिज़र्व (preserve) करने के तरीके में ऊपर इसे देखा था)। इसलिए यह संभव है कि इसकी मदद से चूहे, छछूंदर या अन्य कीड़े मकोड़ों को, जो आपके यार्ड को खराब कर रहे होंगे, उन्हें मारा जा सके। ऐसा  करने के लिए, 1-2 इंच के आकार के ड्राई आइस के टुकड़ों को ज़मीन में छेदों में डाल कर उनके ऊपर मिट्टी डाल कर उन्हें बंद कर दीजिए। यह काम जितने छेदों में कर सकें उतने में करिए; अच्छा तो यह होगा, कि आप सभी में कर दें। ड्राई आइस, गैस में बदलेगी और CO2 गैस बनाएगी, जिसके कारण ऑक्सिजन बाहर निकल जाएगी और कीड़ों मकोड़ों का दम घुट जाएगा। घर में ड्राई आइस बनाने के लिए आपको केवल तीन चीज़ें चाहिए: एक CO2 आग बुझाने वाला उपकरण, अगर आपको गंदे होने से डर न लगे तब एक कपड़े का बना तकिया का गिलाफ़, और घर से बाहर खुला इलाका जहां बच्चे और पालतू जानवर आस पास न हों।  इस विधि के लिए आपको ख़ास तौर से CO2 आग बुझाने वाला उपकरण चाहिए, न कि घरेलू आग बुझाने वाला उपकरण। अधिकांश घरेलू आग बुझाने वाले उपकरणों में सोडियम बाईकार्बोनेट या पोटैशियम बाईकार्बोनेट जैसे रसायनों के पावडर (powder) होते हैं, जिनसे ड्राई आइस बनाने के लिए आवश्यक CO2 नहीं मिलती।  CO2 आग बुझाने वाले उपकरण आम तौर पर प्रयोगशालाओं, रसोइयों तथा मेकेनिकल (mechanical) उपकरणों के निकट वाले स्थानों के लिए इस्तेमाल किए जाते हैं। इनकी नोक पर एक काला प्लास्टिक का सींग जैसा होता है और इनमें कोई प्रेशर मापक नहीं होता। आपको CO2 आग बुझाने वाले उपकरण कुछ हार्डवेयर स्टोरों में और ऑनलाइन स्पेशलिटी रिटेलर्स के यहाँ भी मिल सकता है। ड्राई आइस इतनी ठंडी होती है कि अगर वह नंगी त्वचा के संपर्क में आएगी तो उससे आसानी से फ्रॉस्टबाइट (frostbite) हो सकता या त्वचा "जल" सकती है। हालाँकि आग बुझाने वाले उपकरण का इस्तेमाल करने के लिए किसी हैज़मैट सूट (Hazmat suit) की ज़रूरत नहीं होती है, मगर आप अवश्य ही चाहेंगे कि अपने शरीर का ड्राई आइस से बचाव किया जाए, जो कि हो सकता है कि आप पर गिर पड़े या उसका स्प्रे आप पर हो जाए। इसलिए शुरू करने से पहले इन्हें पहन लीजिये:  चमड़े के मोटे वर्क ग्लव्स (work gloves) (अतिरिक्त सुरक्षा के लिए आप उनके नीचे कसे हुये दस्ताने पहन सकते हैं) लैब गॉगल्स (Lab goggles) या सुरक्षा चश्मा पूरी बाँहों वाली कमीज़ और पैंट बंद पंजों वाले जूते पूरी आस्तीन वाली जैकेट या लैब कोट आग बुझाने वाले उपकरण की नौज़ल (nozzle) के सींग को तकिये के गिलाफ़ में डाल दीजिये। तकिये के गिलाफ़ का कपड़ा समेट कर सींग के पीछे होज़ पर कस कर लपेट दीजिये। आप यही चाहेंगे कि सारी गैस सिर्फ उस तकिये के गिलाफ़ के कपड़े में से हो कर निकले, कहीं और से नहीं। अगर आपको डर हो कि तकिये का गिलाफ़ अलग हो जाएगा तब उसे कस कर सील करने के लिए डक्ट टेप का इस्तेमाल करिए। आग बुझाने वाले उपकरण में जो दबाव होता है उसके कारण पकड़ना मुश्किल नहीं होगा, मगर अतिरिक्त सावधानी बरतने से कोई नुकसान नहीं होगा। जब आप तैयार हों, तब हैंडल को दबाइए और गैस को तकिये के गिलाफ़ में जाते हुए देखिये। इसे 2-3 सेकंड तक ज़ारी रखिए। हालांकि आपको नहीं लगेगा कि बर्फ़ बन रही है, मगर वह जल्दी ही तली में एकत्र होना शुरू हो जाएगी। कुछ सेकंडों के बाद हैंडल को छोड़ दीजिये। कार्बन डाईऑक्साइड गैस तकिये के गिलाफ़ से निकलने लगेगी; और यह सामान्य है तथा तभी तक सुरक्षित भी, जब कि आप किसी हवादार जगह में होंगे, जैसी कि आपको पहले सलाह दी गई थी। अगर आपसे उपकरण न चले तब सेफ़्टी पिन को देखिये, क्योंकि हैंडल दबा पाने के लिए, उसे निकाला जाना चाहिए। ध्यानपूर्वक सींग को तकिये के गिलाफ़ में से निकालिए। निकालते समय कपड़े को सींग के पास कस कर पकड़े रहिए ताकि उससे चिपकी हुई बर्फ़ भी निकाल जाये। तकिये के गिलाफ़ में नीचे की ओर आपको बर्फ़ की ढेरी मिलेगी, जो कि स्टाइरोफ़ोम जैसा दिखने वाला एक भुरभुरा सफ़ेद पदार्थ होगा। कोशिश करिए कि थैली सीधी रहे और ड्राई आइस पर ज़रूरत से अधिक हाथ मत लगाइएगा। अगर आप सुरक्षा दस्ताने पहने होंगे तब आप बर्फ़ के छोटे टुकड़ों को एक बार में कुछ सेकंडों के लिए छू सकते हैं, मगर उससे अधिक समय के लिए उन्हें मत छूइएगा, क्योंकि अधिक देर लगने पर तो वे दस्तानों में से भी आपकी उँगलियों को नुकसान पहुंचा सकते हैं। ड्राई आइस को खुरच कर तकिये के गिलाफ़ से निकाल लीजिये और किसी उचित कंटेनर, जैसे कि बाउल (bowl), मज़बूत प्लास्टिक की थैली या थर्मस में रख लीजिये। ड्राई आइस को एक ही ढेरी में रखिए और टुकड़े जितने हो सकें उतने बड़े रखिए ताकि वे पर्याप्त लंबे समय तक टिके रह सकें। कंटेनर को सील मत करिएगा। अगर आप एयरटाइट (airtight) ढक्कन लगा देंगे, तब CO2 गैस का दबाव बनने लगेगा, जिससे या तो ढक्कन उड़ जाएगा या कंटेनर फट जाएगा। अगर आपको ढक्कन लगाना हो तो, न तो पूरी तरह उसे दबाइए और न ही पूरी तरह से स्क्रू करके बंद करिए।  सभी पदार्थ ड्राई आइस को स्टोर करने के लिए सुरक्षित नहीं होते हैं। बढ़िया चीनी मिट्टी, सिरेमिक (ceramic) के या शीशे के कंटेनरों का इस्तेमाल मत करिएगा। ड्राई आइस की अतिशय ठंडक से ये पदार्थ सिकुड़ कर टूट सकते हैं। सुंदर और फ़ैन्सी धातु कंटेनरों का इस्तेमाल मत करिएगा। ड्राई आइस से धातु बिगड़ और तन सकती है। ड्राई आइस स्टोर करने केलिए मज़बूत प्लास्टिक के कंटेनरों (विशेषकर कूलर और आइस चेस्ट) का ही इस्तेमाल करिएगा।  ड्राई आइस स्टोर करने के लिए थर्मसों का इस्तेमाल करिए (मगर थर्मसों को सील मत करिएगा।) जब आप ड्राई आइस को कंटेनर में रख दें तब उस कंटेनर को किसी ठंडी, शुष्क और सुरक्षित जगह पर स्टोर करिए। इसे सामान्य फ्रीज़र में मत रखिएगा, क्योंकि इसके कारण आपके फ्रीज़र का थर्मोस्टेट (thermostat) बंद हो सकता है। इसकी जगह उसे बाहर कहीं स्टोर करिए, जैसे कि आपके गैरेज में, या ऐसी ही किसी जगह पर जहाँ बच्चे और पालतू पशु इस तक न पहुँच सकें। अगर आपको CO2 आग बुझाने वाला उपकरण नहीं मिल पाता है, तब इस ड्राई आइस बनाने के तरीके के लिए प्रेशराइज्ड CO2 की एक कमर्शियल टंकी का भी इस्तेमाल कर सकते हैं, जो कि वेल्डिंग सप्लाई स्टोरों से या ऑनलाइन प्राप्त की जा सकती है। यह प्रक्रिया भी लगभग वैसी ही होती है, बस टंकी में एक नॉज़ल या सींग लगा दीजिये, उसके चारों ओर तकिये का गिलाफ़ लपेट दीजिये, गैस को कुछ सेकंडों तक निकलने दीजिये, और तकिये के गिलाफ़ के नीचे से ड्राई आइस के टुकड़े उठा लीजिये। इस विधि के लिए भी वही सावधानियाँ आवश्यक होंगी।  टंकी खरीदने से पहले, यह सुनिश्चित कर लीजिये कि उसमें डिप ट्यूब (dip tube) नाम की चीज़ हो, जो कि अलग से बेची जाती है। इन टंकियों में तरल कार्बन डाईऑक्साइड टंकी की तली से खींची जाएगी, जो कि आप ड्राई आइस बनाने के लिए चाहते ही हैं। वहीं दूसरी ओर, बिना डिप ट्यूब वाली टंकियों में कार्बन डाईऑक्साइड टंकी के ऊपर से ली जाएगी, जिससे ड्राई आइस नहीं बनेगी। अक्सर, डिप ट्यूब वाली टंकियों में दो सफ़ेद स्ट्राइप्स का निशान होता है, जबकि बिना डिप ट्यूब वाली टंकियों में काली फ़िनिश होती है।  अगर आपका इरादा अक्सर ड्राई आइस बनाने का है, तब शायद आप चाहेंगे कि एक ड्राई आइस मेकर अटैचमेंट (dry ice maker attachment) ले लें, जो कि और कुछ नहीं बस एक सींग जैसी नॉज़ल होती है जिसके एक सिरे पर कपड़े का थैला होता है जिसे बांधा और निकाला जा सकता है।
पानी के साथ मिला कर धुंध जैसी गैस बनाइये: ड्राई आइस का इस्तेमाल तरल पदार्थों कों कार्बोनेट करने के लिए करिए: ड्राई आइस का इस्तेमाल अपने भोजन और पेयों को फ़्रोज़ेन (frozen) रखने के लिए करिए: खुली भोजन सामग्री को स्टोर करने के लिए ड्राई आइस का इस्तेमाल करिए: ठोस सामग्री को सिकोड़ने के लिए ड्राई आइस का इस्तेमाल करिए: घर के यार्ड के कीड़े मकोड़ों को मारने के लिए ड्राई आइस का इस्तेमाल करिए: एक CO2 आग बुझाने वाला उपकरण और एक तकिया का गिलाफ़ ले लीजिए: अपने हाथों, आँखों और अंगों की सुरक्षा कर लीजिए: होज़ (hose) के चारों ओर तकिये का खोल कस कर लपेट दीजिये: आग बुझाने वाले उपकरण को चलाइए: तकिये का गिलाफ़ हटाइए: एक सुरक्षित कंटेनर में ट्रांसफर कर लीजिये: इसकी जगह पर CO2 टंकी का इस्तेमाल करिए:
https://www.wikihow.com/Make-Dry-Ice https://www.wikihow.com/Make-Dry-Ice
Using Homemade Dry Ice Making Dry Ice with Compressed CO2